CELEX: 32015R2085
Language: lt
Date: 2015-11-18 00:00:00
Title: 2015 m. lapkričio 18 d. Komisijos įgyvendinimo reglamentas (ES) 2015/2085, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga mandestrobinas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

19.11.2015   
            
            
               LT
            
            
               Europos Sąjungos oficialusis leidinys
            
            
               L 302/93
            
         KOMISIJOS ĮGYVENDINIMO REGLAMENTAS (ES) 2015/2085
   2015 m. lapkričio 18 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga mandestrobinas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
   kadangi:
   
               (1)
            
            
               pagal Reglamento (EB) Nr. 1107/2009 7 straipsnio 1 dalį 2012 m. gruodžio 18 d. bendrovė „Sumitomo Chemical Agro EUROPE S.A.S.“ pateikė Austrijai paraišką dėl veikliosios medžiagos mandestrobino patvirtinimo;
            
         
               (2)
            
            
               pagal to reglamento 9 straipsnio 3 dalį Austrija, kaip valstybė narė ataskaitos rengėja, pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą 2013 m. sausio 31 d.;
            
         
               (3)
            
            
               2014 m. sausio 31 d. valstybė narė ataskaitos rengėja pateikė Komisijai vertinimo ataskaitos projektą (kopiją – Tarnybai), kuriame vertinama, ar galima manyti, kad veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;
            
         
               (4)
            
            
               Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2015 m. kovo mėn. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;
            
         
               (5)
            
            
               2015 m. balandžio 27 d. Tarnyba pareiškėjui, valstybėms narėms ir Komisijai pranešė savo išvadą, ar galima manyti, kad veiklioji medžiaga mandestrobinas tenkina Reglamento (EB) Nr. 1107/2009 4 straipsnyje nustatytus patvirtinimo kriterijus (2). Tarnyba suteikė visuomenei galimybę susipažinti su šia išvada;
            
         
               (6)
            
            
               2015 m. liepos 13 d. Komisija pateikė Augalų, gyvūnų, maisto ir pašarų nuolatiniam komitetui peržiūros ataskaitą dėl mandestrobino ir reglamento projektą, kuriuo nustatoma, kad mandestrobinas patvirtinamas;
            
         
               (7)
            
            
               pareiškėjui buvo suteikta galimybė pateikti pastabas dėl peržiūros ataskaitos;
            
         
               (8)
            
            
               atsižvelgiant į bent vieno tos veikliosios medžiagos turinčio augalų apsaugos produkto vieną ar kelias tipiško naudojimo paskirtis ir, visų pirma, į peržiūros ataskaitoje išnagrinėtas ir išsamiai aprašytas naudojimo paskirtis, nustatyta, kad Reglamento (EB) Nr. 1107/2009 4 straipsnyje nustatyti patvirtinimo kriterijai tenkinami. Todėl tie patvirtinimo kriterijai laikomi įvykdytais. Todėl tikslinga patvirtinti mandestrobiną;
            
         
               (9)
            
            
               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;
            
         
               (10)
            
            
               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (3) priedas turėtų būti atitinkamai iš dalies pakeistas;
            
         
               (11)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga mandestrobinas patvirtinama pagal tame priede nustatytas sąlygas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 18 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  EFSA Journal 2014;12(12):3913. Adresas internete: www.efsa.europa.eu.
   
      (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      I PRIEDAS
      
                  Bendrinis pavadinimas, identifikavimo numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Konkrečios nuostatos
               
            
                  Mandestrobinas
                  CAS Nr.: 173662-97-0
                  CIPAC Nr. Nėra
               
               
                  (RS)-2-metoksi-N-metil-2-[α-(2,5-ksililoksi)-o-tolil]acetamidas
               
               
                  ≥ 940 g/kg (sausos medžiagos svoris)
                  Ksilenai (orto, meta, para), etilbenzeno maks. 5 g/kg (TK)
               
               
                  2015 m. gruodžio 9 d.
               
               
                  2025 m. gruodžio 9 d.
               
               
                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į mandestrobino peržiūros ataskaitos išvadas, visų pirma į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:
                  
                              —
                           
                           
                              rizikai vandens organizmams,
                           
                        
                              —
                           
                           
                              požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai.
                           
                        Naudojimo sąlygose prireikus nurodomos rizikos mažinimo priemonės.
                  Pareiškėjas pateikia patvirtinamąją informaciją, susijusią su:
                  
                              1)
                           
                           
                              technine pagamintos veikliosios medžiagos specifikacija (grindžiama komercinio masto produkcija), įskaitant tam tikrų atskirų priemaišų svarbą;
                           
                        
                              2)
                           
                           
                              toksiškumo tyrimams naudotų medžiagų partijų atitiktimi patvirtintai techninei specifikacijai.
                           
                        Pareiškėjas pateikia Komisijai, valstybėms narėms ir Tarnybai informaciją iki 2016 m. birželio 9 d.
               
            
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.
   
   
      II PRIEDAS
      Reglamento (EB) Nr. 540/2011 priedo B dalis papildoma šiuo įrašu:
      
         
                      
                  
                  
                     Bendrinis pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Patvirtinimo galiojimo pabaiga
                  
                  
                     Konkrečios nuostatos
                  
               
                     „93
                  
                  
                     Mandestrobinas
                     CAS Nr.: 173662-97-0
                     CIPAC Nr. Nėra
                  
                  
                     (RS)-2-metoksi-N-metil-2-[α-(2,5-ksililoksi)-o-tolil]acetamidas
                  
                  
                     ≥ 940 g/kg (sausos medžiagos svoris)
                     Ksilenai (orto, meta, para), etilbenzeno maks. 5 g/kg (TK)
                  
                  
                     2015 m. gruodžio 9 d.
                  
                  
                     2025 m. gruodžio 9 d.
                  
                  
                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į mandestrobino peržiūros ataskaitos išvadas, visų pirma į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:
                     
                                 —
                              
                              
                                 rizikai vandens organizmams,
                              
                           
                                 —
                              
                              
                                 požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai.
                              
                           Naudojimo sąlygose prireikus nurodomos rizikos mažinimo priemonės.
                     Pareiškėjas pateikia patvirtinamąją informaciją, susijusią su:
                     
                                 1)
                              
                              
                                 technine pagamintos veikliosios medžiagos specifikacija (grindžiama komercinio masto produkcija), įskaitant tam tikrų atskirų priemaišų svarbą;
                              
                           
                                 2)
                              
                              
                                 toksiškumo tyrimams naudotų medžiagų partijų atitiktimi patvirtintai techninei specifikacijai.
                              
                           Pareiškėjas pateikia Komisijai, valstybėms narėms ir Tarnybai informaciją iki 2016 m. birželio 9 d.“
                  
               
      
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.